kurumikz/Cleaned-Kazakh-Wikipedia huggingface dataset:
Шымкенттегі мәслихат сайлауы (2023)

2023 жылғы 19 наурызда Қазақстанда кезектен тыс парламент сайлауы орын алды. Сайлау барысында Мәжіліс депутаттарымен қатар елдегі барлық мәслихаттардың, соның ішінде Шымкент қаласы мәслихатының депутаттары сайланды. Сайлау нәтижесінде қала мәслихатының VIII сайланымы құрылды да, өз жұмысын бастады. Шымкент қаласының 639 663 сайлаушысы бар, бұл сайлауда олардың 287 754 (44,98 %) ғана дауыс берді. Бұл жолмен 2021 жылғы мәслихат сайлауы өткен еді. 2023 жылғы наурызда Қазақстанда кезектен тыс парламент сайлауы орын алды, онымен қатар әр мәслихаттың сайлануы да жүрді. Осы жолы Шымкент қаласы мәслихатының сайлауы барысында, басқа мәслихаттардағыдай, депутаттың бір жартысы партиялық тізім бойынша, басқа жартысы бірмандатты округ бойынша сайланды. Сайлау жүйесі Бұл сайлау — депутаттың бір жартысы партиялық тізім бойынша, қалған жартысы бірмандатты округ бойынша сайлайтын жүйе арқылы өткен тұңғыш мәслихаттық сайлау. Бұл жаңа жүйе арқылы енді сайлауға саяси партиялар да, өзін-өзі ұсынғандар да қатыса алады. Сын Сайлаудың әділ өткеніне біраз дереккөздер күмән келтіреді. 7-сайлау округінде өткен жарыстың нәтижесінің әділ өткен-өтпегеніне аса көп назар аударылды; ресми түрде жеңіліс көрген Сәбит Байбосынов округтан сайланған бірмандатты Бөкейхан Нұрғалиұлы Әбішев дауыс санын бұрмалады деп айыптады. Сайлаудың демократиялық түрде өтпегенін учаскелік және округтік сайлау комиссияларының мүшелері де растады. Сот Байбосыновтың талабын қанағаттандырмады, Әбішев депутаттығын жалғастыра берді. Қосымша ақпарат Дереккөздер
Орталық Хорватия

Орталық Хорватия — Хорватияның ішкі бөлігінде орналасқан тарихи-географиялық аймақ. Бұл аймақ елдің ең маңызды саяси, экономикалық және мәдени орталығы ретінде саналады. Географиялық орналасуы Орталық Хорватия елдің солтүстік және орталық бөлігінде орналасқан. Оның аумағы әртүрлі табиғи ландшафттарға бай, соның ішінде жазықтар, таулар және өзендер бар. Аймақ солтүстігінде Словениямен шектесіп, оңтүстігінде Славониямен, батысында Далмациямен және шығысында Мажарстанмен шекаралас. Орталық Хорватияның негізгі өзендері — Сава, Купа және Драва. Негізгі әкімшілік бөлінісі Орталық Хорватия бірнеше жупанияларға бөлінеді. Оның құрамына Загреб қаласы және оның айналасындағы жупаниялар кіреді: * Загреб қаласы — Хорватияның астанасы және ең ірі қаласы. Бұл қала елдің басты экономикалық, мәдени және саяси орталығы болып табылады. Загребте мемлекеттік басқару органдары, көптеген тарихи орындар және білім беру, мәдени мекемелер орналасқан. * Загреб жупаниясы — Загреб қаласынан батысқа қарай орналасқан және қала айналасындағы аумақтарды қамтиды. Әкімшілік орталығы — Загреб. * Карловац жупаниясы — Хорватияның орталық бөлігінде орналасқан. Жупанияның әкімшілік орталығы — Карловац қаласы, ол маңызды көлік торабы болып саналады. * Крапина-Загорье жупаниясы — бұл аймақ Словениямен шекаралас орналасқан және негізінен ауыл шаруашылығымен және шарап өндірумен айналысатын аймақ. Әкімшілік орталығы — Крапина қаласы. * Сисак-Мославина жупаниясы — Хорватияның оңтүстігінде орналасқан. Сисак қаласы — әкімшілік орталығы. Бұл жупания да ауыл шаруашылығы, энергетика және өнеркәсіп салалары бойынша дамыған аймақ. Табиғи ландшафт Орталық Хорватия өзінің әртүрлі табиғи ландшафттарымен ерекшеленеді. Мұнда Медведница және Жумберак сияқты таулар орналасқан. Плитвиц көлдері — Орталық Хорватиядағы ең танымал табиғи орындардың бірі, ол ЮНЕСКО-ның Бүкіләлемдік мұралар тізіміне енгізілген. Бұл ұлттық саябақ түрлі-түсті көлдері, сарқырамалары және бай флорасы мен фаунасымен танымал. Сонымен қатар, аймақта Самобор және Врбовец сияқты шағын қалалар мен ауылдар да табиғи сұлулығымен ерекшеленеді. Экономикасы Орталық Хорватия Хорватияның экономикалық тұрғыдан ең дамыған аймақтарының бірі болып табылады. Астаналық Загреб — елдің ірі экономикалық және өнеркәсіптік орталығы. Мұнда банк секторы, ақпараттық технологиялар, қызмет көрсету және сауда салалары өте жақсы дамыған. Халықаралық компаниялар мен кәсіпорындар осы аймақта орналасқандықтан, ол ел экономикасына үлкен үлес қосады. Сонымен қатар, Орталық Хорватияда ауыл шаруашылығы, әсіресе шарап жасау, сүт және ет өнімдері салалары да кең тараған. Жупанияларда өндірілген ауыл шаруашылық өнімдері елдің ішкі нарығын ғана емес, экспорттық нарықты да қамтамасыз етеді.
Дунай-Драва (ұлттық саябақ)

Дунай-Драва — Мажарстанның оңтүстігінде, Оңтүстік Дунай аймағында, Шомодь, Баранья және Тольна округтеріндегі ұлттық саябақ. Саябақ үлкен аумақтан, негізінен Дунай мен Драваның бойында, сондай-ақ осы өзендердің аралықтарында шашыраңқы 21 аумақтан тұрады. Саябақтың жалпы ауданы 494,79 км². Драва мен Дунай өзендерінің арасындағы ең құнды табиғи аймақтар 1962 жылдан бастап экологиялық бақылауға алынды, ал ұлттық саябақ 1996 жылы құрылды. Көрнекті аймақтар Геменц Дунай өзенінің оң жағалауында, Сексардан оңтүстік-шығысқа қарай, Мохачтың солтүстік-шығысында, Бахия қаласына қарама-қарсы орналасқан орман алқабы жатыр. Ұлттық саябаққа кіретін Геменец аумағында зоологиялық қорық ұйымдастырылған. Геменц бүйірлік арналарымен және Дунай мен оның тармағы Шио өзенінің көлдерімен кесілген. Олардың көпшілігі өте қиғаш пішінге ие және көптеген аралдарды құрайды. Қорықта Шио мен Дунай бұғаздарының бірі арасындағы мүйістегі Таплош-Гога демонстрациялық аймағы ұйымдастырылған. Көрме экспозициясы осы аймақтағы мажар шаруаларының дәстүрлі өмір салтын көрсетеді. Мұнда үй жануарларының дәстүрлі мажар тұқымдарын да көруге болады. Геменц фаунасы бай — мұнда көптеген жабайы аңдар, әсіресе құстар – бүркіттер, құтандар, ләйлектер және т.б. бар. Драва аңғары Драва Оңтүстік Дунай аймағының аумағы арқылы 150 шақырымнан астам ағып өтеді. Көптеген жерлерде ол Хорватиямен шекараны құрайды, кейде толығымен Мажарстан немесе Хорватия аумағына кіреді. Жағаларында қандыағаш, шаған, шамшат, тал өседі. Қарлығаштар, зымырандар мен ара жегіштер жағалаудағы жартастарға ұя салады. Өзен ерте көктемде қоныс аударатын су құстары үшін маңызды рөл атқарады, олардың мыңдағанын Дравада көруге болады. Ланкоци орманы Ланкоци орманы Визвардан солтүстік-батысқа қарай, Драваға параллель созылып жатыр. Орманда өсетін ағаштар арасында емен, шегіршін, шағандар мен лиана бұталары бар. Су тасқыны кезінде орманды үнемі су басып тұрады. Барч орманы Барч арша орманы Дравадан Барч қаласының солтүстік-шығысына қарай өтеді. Орманның флора мен фаунасы бай. Сілтемелер * *
Шымкент қаласы мәслихаты

Шымкент қаласы мәслихаты — Қазақстан қаласы Шымкенттің жергілікті бірпалаталы заң шығарушы органы, мәслихат. Мәслихат депутаттары Мәжіліс депутаттарымен қатар сайланады. Қалалық мәслихат депутаттары өз міндеттерін қаланы дамытудың жоспарларын, экономикалық және әлеуметтік бағдарламаларын бекіту арқылы орындайды. Қазіргі төрағасы — Бахадыр Нарымбетов. Ол, оған қоса, — Аманат партиясы шымкенттік филиалының басшысы. Тарихы 1993 жылғы 10 желтоқсанда Қазақстанда «Қазақстан Республикасының жергілікті өкілді және атқарушы органдары туралы» Заңы қабылданды. 1994 жылғы 10 наурызда Қазақстан Жоғарғы Кеңесінің қаулысымен бүкілхалықтық сайлау өтіп, Мәслихат деп аталатын бірінші шақырылған өкілді органдар сайланды. 2018 жылғы 23 мамырда ендігі мәслихаттардың пропорциялық сайлау жүйесі арқылы сайланатыны жарияланды. Заң 2018 жылғы маусымда күшке енді. Сайлау жүйесі Мәслихат пен Мәжіліс депутаттарының сайлануы қатар өтетіндігінен сайлау барысында республикалық маңызы бар қалалардың, яғни Астана, Алматы және Шымкенттің сайлаушыларына төрт бюллетень беріледі. Бюллетеньнің екеуі Мәжіліс депутаттарын; біреуі партиялық тізіммен, басқасы мажоритарлық жүйемен және қалған екеуі дәл сол жүйе арқылы Мәслихат депутатын сайлайды. Мәслихат депутаттарының бір жартысы партиялық тізім бойынша, қалған жартысы бірмандатты округ бойынша сайланады. Сайлауға саяси партиялар да, өзін-өзі ұсынғандар да қатыса алады. Партиялар үміткерлерін ұсынуы үшін аймақтарда тіркелген филиалы болуы керек. Қазақстанның 20 жастан асқан кез келген азаматы мәслихат депутаттығына үміткер бола алады. Құрылымы Шымкент қаласы мәслихатының 6 тұрақты комиссиясы бар: * Бюджет және экономикалық даму жөніндегі тұрақты комиссия; * Әлеуметтік-мәдени даму жөніндегі тұрақты комиссия; * Құрылыс және инфрақұрылымды дамыту жөніндегі тұрақты комиссия; * Кәсіпкерлікті дамыту және цифрландыру жөніндегі тұрақты комиссия; * Жергілікті өзін-өзі басқару және қоғамдық қауіпсіздік жөніндегі тұрақты комиссия; * Инвестиция және қалалық жайлы ортаны дамыту жөніндегі тұрақты комиссия. Соңғы сайлануы Дереккөздер
Словендер, хорваттар және сербтер мемлекеті

Словендер, хорваттар және сербтер мемлекеті (СХСМ) — Аустрия-Мажарстан ыдырағаннан кейін Балқан түбегінде пайда болған мемлекеттік құрылым. Ол 1918 жылдың 29 қазанында Хорватия және Славония патшалығы, Далмация патшалығы, Босния және Герцеговина кондоминиумы және Крайна Герцогтігінің біртұтас мемлекетке бірігуі нәтижесінде құрылды. Бұл мемлекет халықаралық деңгейде мойындалмаған күйде қалды. Сол жылдың 1 желтоқсанында мемлекет Сербия патшалығымен бірігіп, Сербтер, хорваттар және словендер патшалығыны құрды (1929 жылдан бастап Югославия патшалығы деп аталды). Мемлекет басшысы ретінде Сербия патшасы І Петр Карагеоргиевич болып жарияланды. Атауы Серб-хорват тілінде мемлекет «Држава Словенаца, Хрвата и Срба» / "Država Slovenaca, Hrvata i Srba" деп аталған. Серб тілінде де «Држава Словенаца, Хрвата и Срба» деп аталды. Хорват тілінде мемлекет «Država Slovenaca, Hrvata i Srba» деп аталды. Ал словен тілінде елдің атауы «Država Slovencev, Hrvatov in Srbov» болды. Мемлекеттің атауы оның халқын құраған үш оңтүстік славян халқының (словендер, хорваттар және сербтер) құрметіне қойылды. Сонымен бірге, босниялықтар жеке ұлт ретінде есепке алынбады. Тарихы Мемлекет ресми түрде 1918 жылдың 29 қазанында құрылды. СХСМ-ды Словендер, хорваттар және сербтер ұлттық кеңесі (хорв. Narodno vijeće Slovenaca, Hrvata i Srba, серб. Народно вијеће Словенаца, Хрвата и Срба, словен. Narodni svet Slovencev, Hrvatov in Srbov) басқарды, оның құрамына сол кезеңнің беделді саясаткерлері кірді. Ел президенті словен Антон Корошец болды. Вице-президенттері серб Светозар Прибичевич және хорват Анте Павелич (Хорватия Тәуелсіз мемлекетінің жетекшісі болған Анте Павеличпен шатастырмау керек) еді. Жаңа құрылған мемлекеттің басты мақсаты бұрынғы Аустрия-Мажарстан империясындағы барлық словендер, хорваттар және сербтерді біріктіру болды. Алайда Банат, Бачка және Баранья аймақтарының тұрғындары орталығы Нови Сад қаласында орналасқан жеке басқару органын құрды. Бұл Воеводина аймақтары 1918 жылдың 25 қарашасында Сербия патшалығының құрамына кірді. Оған дейін бір күн бұрын, 24 қарашада, бастапқыда СХСМ құрамында болған Срем аймағы одан бөлініп, Сербия құрамына кірді. Өзінің бір айлық өмірінде мемлекет халықаралық-құқықтық тұрғыда мойындалған жоқ. 1918 жылдың 1 желтоқсанында СХСМ Сербия патшалығымен бірігіп, Балқан түбегінде жаңа мемлекет — Сербтер, хорваттар және словендер патшалығын құрды. Дереккөздер Әдебиет * Владимир Ћоровић, Илустрована историја Срба, књига шеста, Београд, 2006. * Драго Његован, Присаједињење Војводине Србији, Нови Сад, 2004.
Прага трамвайы

Прага трамвайы (чех. Tramvajová doprava v Praze) — Чехияның астанасы Прага қаласындағы қоғамдық көлік жүйесінің маңызды бөлігі. Трамвайлар Прагада алғаш рет 1875 жылы пайда болды, ал қазіргі таңда қаладағы ең кең таралған көлік түрлерінің бірі болып табылады. Қазіргі трамвай желісі шамамен 142,4 шақырымды қамтиды және 20-дан астам негізгі маршруттан тұрады. Трамвайлар қала ішінде көлік қозғалысын жеңілдетіп, туристер мен жергілікті тұрғындар үшін ыңғайлы көлік қызметін ұсынады. Трамвай тарихы Ат трамвайы * Ат-рельс жолдарының қозғалысы 1875 жылғы 23 қыркүйекте «Карлин — Ұлттық театр» (чех. Karlín — Národní divadlo) бағыты бойынша басталды. Жолдың иесі және басқарушысы бельгиялық кәсіпкер Эдуард Оттлет болды. Бұл бағытпен театрға Ұлттық даңғыл арқылы жетуге болатын еді. * 1876 жылы жол театрдан көп секциялы көпір арқылы Смихов вокзалына дейін ұзартылды. * 1882 жылы ат трамвайының желісі Жижков және Патша Виноградылары қаласына дейін тартылды. * 1883 жылы трассаның жалпы ұзындығы 19,43 шақырымға жетті. Желі Прага трамвайының Бас дирекциясының ресми ассоциациясымен басқарылды. Электрлік трамвай Прагадағы электрлік трамвайдың бастамасы инженер Франтишек Кршижикке тиесілі. * 1891 жылы Летнаде электрлік трамвайдың алғашқы трассасы ашылды, ол Летнадағы фуникулердің жоғарғы терминалынан, жергілікті мерейтойлық көрме павильонының орналасқан жерінен, қазіргі Овенецк көшесіне дейін созылды. * 1893 жылы желі Губернаторлық виллаға дейін, шамамен 1,4 шақырымға ұзартылды. * 1896 жылғы 19 наурызда Франтишек Кршижик тағы бір трамвай желісін ашты, ол қазіргі Флоренс ауданынан Либень және Высочаны аудандарына дейін созылды. Бірінші, көрмелік, трамвайдан айырмашылығы, бұл трасса өте қарқынды болды. Ол Прагадағы еңбек аудандарын қала ортасындағы тұрғын үйлермен байланыстырды. * 1897 жылы жаңа Главачкова электрлік жолы ашылды. Трамвайлар Анделден Смихов — Коширже бағыттары бойынша жүрді. * 1898 жылы Прага — Патша Виноградылары маршруты бойынша Виноградска электрлік жолы ашылды. Оның ұзындығы 5,8 км, бағытта 17 станция болды. Андел мен Смихов арасындағы трассалардың арқасында Коширже (ол кезде қала маңы) қызмет көрсету мүмкіндігі пайда болды. Нәтижесінде Прага көлік кәсіпорны құрылды. * 1898 жылы Прага атпен жүретін вагондар электрлік кәсіпорындар тарапынан сатып алынды. Осыдан кейін жаңа жолдарды салу және атпен жүретін вагондарды электр қозғалтқышына қосу жұмыстары басталды. 1905 жылы құрылыс жұмыстары аяқталды. Сондай-ақ, Карл көпірі арқылы соңғы конка маршруты электрлендірілді. Онда төменгі ток қабылдау (инженер Кршижиктің жобасы) қолданылды. Карлов көпірі арқылы трамвай маршруты 1908 жылға дейін жұмыс істеді. Дереккөздер
Дунай-Ипой (ұлттық саябақ)

саябақ дирекциясы ғимараты|солға]] Дунай-Ипой — Мажарстанның солтүстігінде, Будапешттің солтүстігіне қарай, Комаром-Эстергом, Пешт және Ноград округтеріндегі ұлттық саябақ. Саябақтың ауданы 603,14 км² және Мажарстандағы Хортобадьтан кейінгі екінші үлкен ұлттық саябақ. Саябақ 1997 жылы құрылған. Саябақ аумағы Пилис тауларының, Вишеград тауларының және Бёрцен тауларының көп бөлігін, сондай-ақ Дунай аңғарының бір бөлігін және оның саласы Ипой өзенін алып жатыр. Саябақ Дунайдың екі жағалауында Словакия шекарасына жақын орналасқан. Будапешт пен Эстергом арасындағы Дунайдағы аралдар да ұлттық саябақтың бөлігі болып табылады. Саябақтың ландшафттары алуан түрлі, соның ішінде өзен аңғарлары, тау жоталары және кең алқаптар бар. Тау жоталарының шығу тегі жанартаулы болып табылады, олар магмалық жыныстардан тұрады. Саябақта өсімдіктердің 170 түрі, оның ішінде ерекше қорғалатын 10 түрі бар. Саябақта бірнеше арнайы бақылау жолдары бар. Көрнекті жерлер Дунай иілісі Вишеградтың жанында орналасқан. Мұнда Дунай Бёржень таулары мен Вишеград жотасының арасын кесіп өтіп, аралдар мен жағалаудағы жайылма ормандармен өткір иілуді құрайды. Семпёхедьи үңгірі Аймақтың көптеген үңгірлері сияқты, ол карст тектес, әктастың ыстық термалды бұлақтармен ыдырауы нәтижесінде пайда болған. Үңгір ауасы тыныс алу жолдарының ауруларын емдеу үшін қолданылады. Сілтемелер *
Боралдай сақ қорғандары кешені

Боралдай сақ қорғандары кешені – Алматы қаласының жергілікті маңызы бар тарих және мәдениет ескерткіштерінің тізіміне, Қазақстанның жалпыұлттық қасиетті нысандар тізбесіне енген археология ескерткіші. Орналасқан жері Алматы қаласының солтүстік батысындағы Боралдай кентінің оңтүстік шығыс жағы, Үлкен Алматы өзенінің сол жағалауының жоғарғы жағы. Кезеңі Б.з.б. VI-ІІІғғ. Тарихи деректер, сипаты Боралдай сақ қорғандары археологиялық кешені ерекше тарихи-археологиялық жәдігер бола тұра, мегаполистің аймағында орналасқан деп айтуға да болады. Оның ежелдігінен басқа ерекшелігі – темір дәуірінен қалған, адам баласы тиіспеген, қалаға жақын орналасқан жалғыз обалар екендігінде. Жалпы ауданы 430 га болатын аумақта сақ және үйсін тайпаларының ақсүйек әулеттеріне тиесілі 52 жерлеу орындары орналасқан. Қорғандардың биіктігі 10 және 14 м аралығында, кейбіреулерінің диаметрі 100 м-ге жетеді. Қорғандар солтүстіктен оңтүстікке қарай созылған топты құрайды. Солтүстік жағында кішігірім обалар болса, оңтүстігінде ірілері бар. Өлшемі бойынша ең ірі қорған айналасында тас құрбандық шалатын орын және сақ дәуіріне тән аң стилінде тасқа қашалып салынған азаптау көріністері бар обелиск сақталып қалған. Археологтардың айтуынша, шетте орналасқан қорғандар кейінірек – түркілер кезінде тұрғызылған болуы мүмкін. Олар сақ қорғандарға қарағанда әлде қайда кеш және қатардағы қоғам мүшелеріне тиесілі болуы мүмкін. Археологиялық кешен жанында сақ дәуірінің тұрғын үйлері мен жерлеу қорғандарының тарихи қалпына келтірілген модельдері орналасқан. Ол жерде келушілер Қазақстанның оңтүстік өңірін мекендеген ежелгі адамдардың өмір салтымен және тұрмысымен таныса алады. Бұл ашық аспан астындағы мұражай ғылым, мәдениет және білім беру тұрғысынан аса маңызды табиғи, мәдени ландшафт болып табылады. Дереккөздер
Мариехамн

Мариехамн (швед. Mariehamn немесе Маарианхамина, фин. Maarianhamina) — Финляндия құрамындағы автономды аймақ, Аланд аралдарының басты қаласы. Архипелаг теңізінің негізгі порттарының бірі. Қалада архипелаг тұрғындарының шамамен үштен бірі — 11 875 адам (2024) тұрады. Қала, автономия аумағы секілді, толықтай шведтілді: халықтың шамамен 91%-ы үшін швед тілі ана тілі болып табылады. Этимология 1861 жылы қаланың негізін орыстар, сондықтан Ресей императоры Александр II-нің жары, императрица Мария Александровнаның құрметіне аталған. XIX және XX ғасырдың басында орыс тіліндегі дереккөздерде қаланың шведше атауы — Мариехамн қолданылған; XX ғасырдың екінші жартысында орысша ресми жазылым ретінде финше нұсқасы — Маарианхамина бекітілді, бұл атау швед және фин тілдерінен «Марияның айлағы» деп аударылады. Тарихы Жергілікті аңызға сәйкес, Аланд аралдарының тұрғындары жаңа портты ашуды көздеп, қонысқа қала мәртебесін беру үшін Ресей императоры Александр II-ге өз жұбайының есімін ұсынған, сол арқылы олар мәртебе беруге тезірек келісім алуды көздеген. Ал ресми тарихта керісінше, порт Александр II-нің тікелей бұйрығымен салынғаны айтылады, ал құрылыс жұмыстары 1859 жылы архитектор Георг Теодор Шевитцтің басшылығымен Эвернес (швед. Övernäs) және Йомала атты екі шағын ауылдың жанында басталған. 1861 жылы (21 ақпанда) жаңа қоныс қала мәртебесіне ие болып, Мариехамн деген атау берілген. Уақыт өте келе қала аумағы кеңейіп, Йомала қауымдастығының бір бөлігін қамтыды. Халқы Қала халқының өсу динамикасы: Дереккөз = ÅSUB's statistical databases Бауырлас қалалары {| cellpadding="10" * Висбю, Швеция * Коупавогюр, Исландия * Крагерё, Норвегия * Слагельсе, Дания * Торшгавн, Фарер аралдары * Курессааре, Эстония * Валкеакоски, Финляндия * Ломоносов , Ресей Галерея Дереккөздер
Индепендьенте Санта-Фе

«Индепендьенте Санта-Фе» — Колумбияның Богота қаласындағы футбол клубы. Жүлделері Ұлттық * Колумбия чемпионы (9): 1948, 1958, 1960, 1966, 1971, 1975, 2012-I, 2014-II, 2016-II * Колумбия Вице-чемпионы (5): 1961, 1979, 2005-I, 2013-I , 2017-II * Колумбия кубогы (2): 1989, 2009 * Колумбия кубогының финалисі (1): 1950/51 Құрлықтық * Оңтүстік Америка кубогы (1): 2015 * КОНМЕБОЛ куогының финалисі (1): 1996 * Мерконорте кубогының финалисі (1): 1999 Сілтемелер
УЕФА Чемпиондар Лигасының финалы 2025

УЕФА Чемпиондар Лигасының финалы 2025 — турнирдің 70-ші маусымының финалы. 2025 жылы 31 мамырда Мюнхенде өтті. Францияның «Пари Сен-Жермен » клубы италиялық «Интернационалені » 5:0 есебімен ұтты, солайша 2025 жылғы УЕФА Суперкубогында УЕФА Еуропа лигасының жеңімпазы «Тоттенхэм Хотспур » командасымен ойнайды. Сондай-ақ париждік клуб 2025 жылғы Құрлықаралық кубокқа және 2029 жылғы футболдан клубтар арасындағы әлем чемпионатына жолдама алды. Қатысушылар Финалға дейінгі жол Матч Детальдар Дереккөздер Cілтемелер *
Солтүстік Мажарстан таулары

Солтүстік Мажарстан таулары (кейде Солтүстік-Шығыс Мажарстан таулары, Солтүстік-Шығыс таулары, Солтүстік Мажарстан үстірті, ) — Мажарстанның солтүстік таулы бөлігі. Ол Мажарстанға іргелес Словакиялық Матран-Слан аймағымен біртұтас географиялық аумақты құрайды. Олар бірігіп Батыс Карпат аймағында жеке, біртұтас геоморфологиялық аумақты құрайды. Таулар бүкіл Солтүстік-Шығыс Мажарстанды бойлай, Мажарстан–Словакия шекарасының шығыс бөлігін бойлай Дунай иілісінен Прешов қаласына дейін кең жолақпен созылып жатыр. Аудандастыру картасы. Солтүстік Венгрия таулары - ашық жасыл түске боялған аймақтың ең оңтүстік бөлігі.|солға]] Солтүстік Мажарстан таулары аумағы келесі геоморфологиялық аймақтарды қамтиды. * Бёржёнь + Бурда (Словакия); * Гёдёлё төбелері ; * Черхат ; * Каранч–Медвеш аймағы + Церова үстірті (Словакия); * Матра ; * Бюкк ; * Земплен немесе Токай таулары . Словакияның Матра-Сланец аймағына кіретін тау жоталары: * Сланске–Врхи ; * Земплинске–Врхи . Сипаттама Солтүстік Мажарстан таулары Дунай бұрылысына іргелес Бёржёнь тау тізбегінен басталады, ол Задунай тауларымен түйіседі. Бёржень массиві шамамен 600 км² аумақты алып жатыр, негізінен жанартаулық тектес. Ең биік нүктесі – Чованьош тауы (938 м). Шығыстағы келесі тау сілемі – Черхат, геологиялық сипаттамалары Бёржёнь сияқты. Мұнда эрозия айқынырақ: Черхат негізінен адырлы, Солтүстік Мажарстан тауларының ең төменгі бөлігі. Мұндағы ең биік нүкте – «Насай» (654 м). Кекеш, бүкіл аймақтың ең биік нүктесі – 1014 метр, келесі массив – Матрада орналасқан. Дегенмен, бүкіл Матра массивінің орташа биіктігі небәрі 600 метрді құрайды, бұл көршілес Бюккадан аз. Матра да жанартаулық тектес. Бюкк – әктас тау сілемі; Мажарстандағы ең жоғары орташа биіктікке ие. Ол үңгірлерге бай, олардың кейбіреулерінде ертеде адамдар мекендеген. Аггтелек үңгірі аймағы немесе «Аггтелек Карст» — мажар-словакия шекарасында орналасқан геологиялық құрылым, онда ЮНЕСКО-ның Бүкіләлемдік мұрасы Аггтелек Карст және Словакиялық Карст үңгірлері, сондай-ақ Мажарстанның Аггтелек ұлттық саябағы орналасқан. Мажарстандағы ең танымал үңгір Барадла – дәл сол жерде орналасқан. Земплен таулары да жанартаулық тектес; мұндағы топырақтың жоғары сапасы жүзім шаруашылығының дамуына ықпал етті. Аймақтың табиғи ресурстары * Қоңыр көмір; * Құнарлы топырақтар; * Ағаш; * Әктас; * Жүзім шаруашылығы. Ұлттық саябақтар * Аггтелек ұлттық саябағы (1985 жылы құрылған); * Бюкк ұлттық саябағы (1976 жылы құрылған); * Дунай-Ипой ұлттық саябағы (1997 жылы құрылған). Табиғатты қорғау аймақтары * Холлокё (1977 жылдан бастап); * Шығыс Черхат (1989 жылдан бастап); * Каранч-Медвеш (1989 жылдан бастап); * Матра (1985 жылдан бастап); * Тарнавидек (1993 жылдан бастап); * Лазберц (1975 жылдан бастап); * Токай-Бодрогзуг (1986 жылдан бастап); * Земплин (1984 жылдан бастап). Суреттер Дереккөздер
Ораньестад (Аруба)

Ораньестад (, тікелей аудармасы Қызғылт қала) — Аруба мемлекетінің астанасы және ең ірі қаласы. Ол Кариб теңізінің оңтүстік-батысында, Арубаның солтүстік-батысында орналасқан. Фактілер Голландияның ықпалы: Нидерландтық колонизаторлардың атауымен аталған. Оның архитектурасы, мәдениеті мен тағамында нидерладтық әсер айқын байқалады. Түрлі түсті үйлер: Ораньестад - ертегідей, түрлі-түсті үйлермен және жан-жақты боялған ғимараттармен атақты. Ораньестад - Арубадағы ең маңызды сауда орталығы. Мұнда әлемнің әр түрлі бұрышынан келген туристер сауда-саттықпен айналысады. Халық саны: Ораньестадта шамамен 35,000 адам тұрады. Тіл: Арубаның ресми тілі - нидерланд тілі, бірақ ағылшын, испан және папиаменто тілдері де кеңінен қолданылады. Климаты: Ораньестадта тропикалық климат басым, ылғалды маусымы аз және күн көп. Спорт Қалада Аруба чемпионатына қатысатын «Эстрелла», «Расинг», «Депортиво», «Ла-Фама» секілді клубтардың базасы бар. Дереккөздер Сілтемелер * [http://www.caribbean-on-line.com/islands/ar/ormap.shtml Картасы]
Сент-Джонс

Сент-Джонс — Антигуа және Барбуданың астанасы, елдегі ең үлкен қала. Елдің ең үлкен сауда орталығы және портты қала. Фактілер 1632 жылы аралдар алғаш рет отарланғаннан бері Антигуа мен Барбуданың әкімшілік орталығы болды және 1981 жылы ел тәуелсіздікке қол жеткізген кезде астанасы болды. Сент-Джонс — Кіші Антиль аралындағы ең дамыған және космополиттік муниципалитеттердің бірі. Қала өзінің сауда орталықтарымен, сонымен қатар бүкіл қала бойынша дизайнерлік зергерлік бұйымдар мен сәнді киімдерді сататын бутиктерімен танымал. Климаты Дереккөздер Сілтемелер * * [http://www.paradise-islands.org/antigua/st-johns-map.htm Street map of St John's Antigua] From Paradise Islands (non-commercial site) * [http://www.caribbean-on-line.com/islands/ab/sjmap.shtml Map of St. John's] at Caribbean-On-Line.com
Нассау (Багам аралдары)

Нассау (; ) — Багам аралдарының ең ірі қаласы және оның әдемі жағажайлары, тарихы бай ескі қала бөлігі және әртүрлі мәдениеттерімен танымал. Бауырлас қалалар * Детройт, Мичиган, АҚШ * Уинстон-Сейлем, Солт Каролина, АҚШ * Акапулько, Мексика * Шанхай, Қытай * Парана, Аргентина * Киш, Иран Аттракциондар Королеваның баспалдақтары Парламент алаңы Королеваның баспалдақтары Жұмақ аралы Бей сауда көшесі Корольдік бақтар Дереккөздер Сілтемелер * [https://web.archive.org/web/20150505080248/http://www.bahamas.gov.bs/ Веб сайт]
Бриджтаун

Бриджтаун — Барбадос аралындағы қала, Барбадостың астанасы. Кариб теңізіндегі маңызды порт боп есептеледі. Қаланың тарихы бай және әдемі архитектурасымен, сондай-ақ көптеген мұражайлар мен тарихи орындармен ерекшеленеді. Сипаттамасы Қала 1628 жылы Үнді көпірі деген атпен ағылшын отары құрылған. Қала көп уақытқа құл саудасының орталығы болды. 1781 жылы Франция Англиядан тартып алмақ болды, онысы сәтсіз аяқталды. 1966 жылы тәуелсіз Барбадостың астанасы атанды. Географиясы Қала Барбадос аралының оңтүстік-батысында Конститюшен өзенінің сағасында орналасқан. Қала аймағының рельефі жазықтау, теңіз деңгейінен орта есеппен 30 метр жоғарыда. Жыл бойғы орташа температура бір қалыпты, 26-30 градус жылы. Анда-санда күшті дауылдар тұрады. Дереккөздер Сілтемелер * [http://www.worldheritagesite.org/country/Barbados World Heritage Sites in Barbados], UNESCO
Бельмопан

Бельмопан — Орталық Америкадағы Белиз мемлекетінің астанасы (1970 жылдан бастап). Халқы: 26 906 адам (2021). Негізгі фактілер * Халқы: шамамен 17 000 адам (2010 жылғы деректер бойынша) * Орналасуы: Белиздің орталық бөлігінде, Белиз өзенінің аңғарында, Кариб теңізінің жағалауынан шамамен 80 км қашықтықта орналасқан. * Тарихы: Бельмопан 1970 жылы Белиз қаласы (ол кездегі астана) 1961 жылы Хэтти дауылынан кейін қирағаннан кейін құрылды. * Жоспарлау: Бельмопан кең көшелермен, саябақтармен және қоғамдық ғимараттармен жабдықталған заманауи қала ретінде жоспарланған. * Экономика: Бельмопанның экономикасы негізінен мемлекеттік секторға, туризмге және ауыл шаруашылығына байланысты. * Мәдениет: Бельмопан Белиздің әртүрлі мәдениеттер мен этникалық топтардың өкілдерінен тұратын халықтың мекені. * Көрікті жерлер: Негізгі көрікті жерлерге үкімет ғимараттары, Ұлттық көркемөнер галереясы, Белиз мұражайы және ботаникалық бақ кіреді. Қызықты фактілер * Бельмопан өз атын “Belize” және “camp” сөздерінен алған, яғни “Белиз лагері” дегенді білдіреді. * Қала әлемдегі ең жас ұлттық астаналардың бірі болып табылады. * Бельмопан ылғалды маусымы мамырдан қарашаға дейін, құрғақ маусымы желтоқсаннан сәуірге дейін болатын тропикалық климатта орналасқан. Дереккөздер Сілтемелер * [https://web.archive.org/web/20061208192719/http://www.travel-center.com/Maps/BZ/103/Belmopan/ Геокарталар]
Гамильтон (Бермуд)

Гамильтон — Бермуд аралдарының астанасы және ең үлкен қаласы. Негізгі фактілер * Халқы: шамамен 10 000 адам (2020 жылғы деректер бойынша) * Орналасуы: Бермуд аралдарының орталық бөлігінде, солтүстік-батыс жағалауында, Атлант мұхитында орналасқан. * Тарихы: Гамильтон 1790 жылы негізі қаланған және ағылшын колониялық архитектурасының үлгісі болып табылады. * Экономика: Гамильтонды негізінен туризм, қаржы қызметтері және сауда қамтамасыз етеді. * Мәдениет: Гамильтонда Бермуд аралдарының бай тарихы мен мәдениетін бейнелейтін көптеген мұражайлар, галереялар және тарихи орындар бар. * Көрікті жерлер: Негізгі көрікті жерлерге Форт Гамильтон, Бермуд мұражайы, Фронт Стрит (негізгі сауда орталығы) және Роял Гавана тағамдарының ерекше дәмі бар ресторандар кіреді. Мәдениет Гамильтонда Бермуд ұлттық кітапханасы орналасқан. Қызықты фактілер * Гамильтонды ағылшын адмиралы сэр Джордж Гамильтонның есімімен атаған. * Қала әлемдегі ең кіші астаналардың бірі болып саналады. * Гамильтонда дәстүрлі розова қызғылт сары түсті ғимараттар басым. * Қаланың теңіз жағалауында әлемдегі ең үлкен коралл рифтерінің бірі орналасқан. Сілтемелер * [http://www.bermuda-island.net/INTRODUCTION/Geography/City_of_Hamilton.php Гамильтон]
Кралендейк

Кралендейк (нидерл. Kralendijk) - Бонэйр аралының астанасы, Нидерланд Антиль аралдарында орналасқан. Халқының саны 3061 (2006). Қаланың іргесі 1837 жылы қаланған. Фактілер * Жағажайлар: Кралендейк "180 Жағажайы" және "Кариб теңізі Жағажайы" сияқты таза суы және ақ құмы бар керемет жағажайларымен танымал. * Кралендейкке жақын жерде түрлі түсті балықтарды, маржандарды және теңіз тасбақаларын көруге болатын көптеген орындары бар. * Вашингтон-Слагбай ұлттық паркі: Бонэйр аралының көп бөлігін алып жатқан қорық. Мұнда әр түрлі құстарды, кесірткелерді және басқа жануарларды көруге болады. * Нарықтар: Кралендейктегі нарықтардан сіз жаңа жемістерді, көкөністерді, балықтарды және басқа өнімдерді таба аласыз. Кралендейкке қалай жетуге болады? * Ұшақпен: Кралендейкке Фламинго халықаралық әуежайына (BON) ұшақпен жетуге болады. * Кемемен: Сонымен қатар Кралендейк пен Нидерланд Антиль аралдарының басқа аралдары арасында жүретін кемелер бар. Галерея Дереккөздер Сілтемелер *[http://www.bonairereporter.com Bonaire Reporter - local newspaper] *[http://www.bonairedining.com A guide to over 75 restaurants in Bonaire]
Люк Фриден

Люк Фриден (; 16 қыркүйек 1963 жыл, Эш-сюр-Альзетт) — люксембургтік мемлекеттік қайраткер, саясаткер, заңгер, Премьер-министр (2023—), қаржы (2009—2013), қорғаныс (2004—2006) және әділет министрі (1998—2009). Өмірбаяны Фриден бірінші Афина-де-Люксембург орта мектебін аяқтап, Франция, Ұлыбритания және АҚШ-та жоғары білім алды. * 1989—1998 жылдары заңмен айналысты. * 1991—1994 жылдары RTL Radio Lëtzebuerg арнасында құқықтық мәселелер мен сыртқы саясат бойынша тұрақты пікір қалдырушы (комментатор) болды. * 1994—1998 жылдары Христиан әлеуметтік халық партиясынан депутаттар палатасына алғаш рет сайланып, қаржы, бюджет және конституциялық мәселелер жөніндегі комитетті басқарды. * 1998 жылы ақпанда Жан-Клод Юнкер оны өзінің бірінші үкіметінбе әділет, бюджет министрі және парламентпен байланыс министрі етіп тағайындады. Люк Фриден еуро валютасын енгізуге жауапты болды. 1999 жылғы маусымдағы сайлаудан кейін сол кездегі премьер-министрдің жаңа үкіметінде ол қайтадан әділет, қазынашылық және бюджет министрі қызметтерін атқарды. 2004 жылғы маусымдағы парламенттік сайлаудан кейін келесі мерзімге осы лауазымын сақтап қалып, 2006 жылдың ақпанына дейін ол қорғаныс министрі қызметін де атқарды. 2009 жылдың шілдесінде Жан-Клод Юнкер өзінің төртінші үкіметінде оған бұрын қаржы министрі болған лауазымды сеніп тапсырды. Бұл қызметті 2013 жылдың желтоқсанына дейін, яғни Христиан-демократиялық партия оппозицияда болғанға дейін атқарды. * 2014 жылы ол саясаттан кетіп, Дойче Банк вице-президенті атанды. 2016 жылы Люксембургке оралып, банк және медиа секторларындағы компанияларда басшылық қызметтерді атқарды. 2022 жылы Eurochambres экономикалық ұйымының президенті қызметіне кірісті. * 2023 жылдың ақпанында саясатқа қайтып келіп, сол жылғы парламенттік сайлауда Христиан әлеуметтік-халық партиясының негізгі үміткері болып, депутат болып сайланды. Христиан-демократтар парламенттегі ең үлкен партия мәртебесін сақтап қалғандықтан бірнеше апталық келіссөздерден кейін бұрынғы премьер-министр Ксавье Беттелдің Демократиялық партиясымен келісімге келіп, Люк Фриден бастаған жаңа коалициялық үкімет 2023 жылдың 17 қарашасында ант берді. Сын 2013 жылы Люксембургтің инвесторларды қорғау тобы ProtInvest Еуропалық ішкі нарық жөніндегі комиссары Мишель Барньеге хат жолдап, онда Фриденнің өзінің аға кеңесшісі Сара Хабирпурды елдің қаржылық реттеушісі CSSF кеңесіне тағайындау туралы шешімін сынға алды. 2023 жылдың қазанында жалпы сайлауға арналған науқан кезінде LSAP саясаткері Макс Ленерс Фриденнің саяси өткені туралы 80 беттік брошюраны жариялады, ол Әділет министрі ретінде оның билігі кезінде кәмелетке толмағандардың депортациялануын, еңбек заңдары, жұмыс уақыты мен зейнетақы туралы көзқарасын сынға алды. Дереккөздер
Габороне

Габороне ( , ) — Ботсвананың астанасы және ең ірі қаласы. Ол елдің оңтүстік-шығыс бөлігінде, оның атауы берілген Габороне өзенінің жағасында орналасқан. 2011 жылғы халық санағы бойынша қала халқы 231 626 адамды құрайды, бұл Ботсвананың жалпы халқының шамамен 10% құрайды. Халқы Фактілер * Ұлттық мұражай: Ботсвананың тарихы мен мәдениеті туралы білу үшін міндетті түрде бару керек орын. Мұражайда әртүрлі экспонаттар бар, соның ішінде тас дәуірінен бастап бүгінгі күнге дейінгі артефактілер, халықтық өнер туындылары және жабайы табиғат туралы ақпараттар бар. * Габоронеде елдегі ең ірі сауда орталығы, онда әртүрлі дүкендер, ресторандар және кинотеатрлар бар. * Габороне ботаникалық бағы: Түрлі өсімдіктермен, құстармен және басқа да жануарлармен толтырылған тыныш және тыныш орын. * Қала саябағы: Габоронедегі жасыл және демалу аймағы, онда жүгіру, серуендеу және пикник жасауға болады. * Габороне ұлттық стадионы: Ботсвананың ең ірі футбол стадионы. Бауырлас қалалар * Бербанк, Ақыш; * Чжэцзян, Қытай; * Вестерос, Швеция; Галерея Дереккөздер Сілтемелер *
Уагадугу

Уагадугу ( , ) — Буркина-Фасоның астанасы және ең ірі қаласы. Ол елдің орталық бөлігінде, Мосси жазығында орналасқан. Фактілер Атауы: “Уагадугу” деген сөз мосси тілінен аударғанда “басшының елі” дегенді білдіреді. Халық саны: Шамамен 2 миллион адам. Экономика: Уагадугу - Буркина-Фасоның сауда, қаржы және әкімшілік орталығы. Мәдениет: Қалада көптеген тарихи және мәдени орындар бар, соның ішінде Ұлттық мұражай, Гранд-марше, Ұлттық мұражайы. Климат: Уагадугуда тропикалық саванна климаты бар, жазғы ыстық және құрғақ, қысқы салқын және құрғақ болады. Тіл: Ресми тіл - француз тілі, бірақ мосси тілі де кеңінен қолданылады. Азық-түлік: Уагадугуде дәстүрлі Африка тағамдарын, сондай-ақ батыс тағамдарын табуға болады. Сілтемелер * * Official site of the government of Ouagadougou * * [http://www.fallingrain.com/world/UV/53/Ouagadougou.html Falling Rain Genomics: World Index, and other pages] *
Жамандыққа бет бұру

«Жамандыққа бет бұру» — АМС арнасында 2008 жылдың 20 қаңтарынан 2013 жылдың 29 қыркүйегіне дейінгі аралықта көрсетілген американдық криминалды драма. Бес маусым мен 62 эпизодтан тұратын сериал ота жасауға кеш өкпе қатерлі ісігіне шалдыққан мектеп мұғалімі Уолтер Уайт жайлы баяндайды. Ол студенті Джесси Пинкманмен (Аарон Пол) бірге қаржылық жағдайды қамтамасыз ету үшін метамфетамин өндіруді және сатуды бастайды. Сериал Альбукеркеде, Нью-Мексикода түсірілді. Сюжеті 1 маусым Жасау тарихы Идеясы Сериалдың шоураннері Винс Гиллиган. Оның алғашқы телевизиялық жұмысы «Х-файлдар» сериалы, ол оның 29 эпизодын жазды және жүзден астам эпизодты бірлесіп шығарды. Жаңа жобаны бастағанда, Гиллиган сюжеттің даму барысында басты кейіпкер антагонистке айналатын сериял құруды жоспарлады. Осы жоспарға сәйкес басты кейіпкер – Уолтер Уайт оқиғаның басындағы қарапайым мектеп мұғалімінен соңы қандықол қылмыскерге айналады. Сериал аяқталмай тұрып, Гиллиган Уолтер Уайттың кейіпкерін дамыту қиын екенін айтты, өйткені кейіпкер барған сайын қараңғылыққа бет бұрғанын және моральдық жағынан екіұштылығын атап өтті. Ол түсірілім аяқталғаннан кейін сериялды сағынатынын, бірақта сонымен бірге ол енді «Уолтты үнемі көкейінде ұстаудың» қажеті жоқтығын мойындады. Мобильді зертхана құру идеясы Винс Гиллиганның досы жазушы Томас Шнаузбен бірге жұмыссыздық жағдайын талқылау кезінде пайда болды. Одан кейін әзіл ретінде ел аралап, есірткі сату арқылы ақша табуға болатын жылжымалы мет зертханасын жабдықтау ұсынылды. Актерлерді таңдау Түсірілім жұмыстары Түсірілім орындары Сериал түсірілімдерінің басым көпшілігі Альбукерке және оның маңайында өтті. Қаланың ең танымал орындарының арасында 3828 Piermont Drive мекенжайындағы Ақ отбасының үйі бар, онда AMC бес маусымда түсірілім кезінде өз иелеріне шамамен 500 000 доллар төледі. Шрадерлер 4901 Камбре дель Сур шетінде тұрды. 322 16-шы көшеде Джесси Пинкманның үйінде ауылдық клуб бар. Сериалдың екінші маусымында Джесси мен Джейн 325 Террас көшесіндегі дуплексте тұрады. Octopus автокөлік жуу 9516 Snow Heights Circle-дегі Octopus Car Wash - бұл Mister Car Wash белсенді. Los Pollos Hermanos фастфуд мейрамханасы 4257 Isleta бульварында орналасқан. Саул Гудманның кеңсесі бір кездері Монтгомери бульвары 9800 мекен-жайы бойынша орналасқан, онда Sinners N Saints деп аталатын спорт бар. Сериалдағы Crystal Palace - бұл 1001 Орталық авенюдегі тыныш, отбасылық Crossroads Motel, ол 2608 Орталық авенюдегі Денниден таңғы асқа тапсырыс береді. Сериалдың бірнеше бөлігі ғана Альбукеркеден тыс жерде түсірілді. Мысалы, алғашқы метамфетаминді дайындау Тохаджилли үнді қорығында түсірілген. Атақты пойыз тонау Санта-Федегі Эль-Дорадо статистикалық оқшауланған ауданындағы Spur Ranch Road-да түсірілді. Координаталары 34°59′20″ ш.б. w. 106°36′52 ″ В. d. Уолтер Уайт өзінің жинақтарын көмген H G I O, Breaking Bad түсірілген Альбукеркедегі Q Studios координаттары болып табылады. Рөлдерде Сілтемелер * (AMC) * (Sony Pictures) * *[http://www.emmys.com/shows/breaking-bad Breaking Bad] Emmys.com-da * Дереккөздер
ФИФА құрлықаралық кубогы 2024

ФИФА құрлықаралық кубогы 2024 — клубтар арасындағы халықаралық турнирдің бірінші маусымы, 1960-2004 жылдары өткізілген турнирдің жалғасы. 2004 жылға дейін тек Еуропа мен Оңтүстік Америка клубтары ғана қатысқан болса, 2024 жылдан бастан барлық құрлық өкілдері қатыса алады. Бір сөзбен айтқанда, Клубтар әлем чемпионатының ережесімен өткізіледі. Қатысушылар Турнир 1 раунд 2 раунд Плей-офф Финал Дереккөздер
My Chemical Romance

My Chemical Romance — 2001 жылдың соңында Ньюарк, Нью-Джерси құрылған америкалық рок тобы. Оның құрамына: Джерард Уэй (вокал), Майки Уэй (бас гитара), Фрэнк Айеро (ритм гитара, фондық вокал) және Рэй Торо (жетекші гитара, фондық вокал) кірді. Джерард, Майки, Торо және Мэтт Пелиссьер негізін қалаған (содан кейін оларға Фрэнк Айеро қосылды) топ Eyeball Records-пен келісімшартқа отырды және 2002 жылы Brought You My Bullets, You Brought Me Your Love дебюттік альбомын шығарды. Келесі жылы олар Reprise-пен келісімшартқа отырды, ал 2004 жылы екінші Three Cheers for Sweet Revenge альбомын шығарды. Альбом шыққаннан кейін көп ұзамай пелиссьер кетіп, оның орнына Боб Брайар барабаншы болды. Екінші альбом коммерциялық жетістікке жетті, бір жылдан кейін платина мәртебесімен марапатталды. 2006 жылы топ The Black Parade концепция альбомын шығарды, ол топ тарихындағы ең сәтті болды. Ол музыка сыншылары арасында жалпы жағымды пікірлерге ие болды және топ үшін жалғыз АҚШ пен Ұлыбританияда Қос платина мәртебесіне ие болды. Барабаншы Боб Брайар 2010 жылдың наурызында кеткеннен кейін, топ сол жылдың қараша айында төртінші студиялық альбомын шығарды, Danger Days: The True Lives of the Fabulous Killjoys, ол да сыншылардың оң пікірлерін алды. Брайардың орнына барабаншылар Майкл Педикон мен Джеррод Александр (гастрольде) келді. 2012 жылы топ құрамына сеанс клавиатурашысы Джеймс Дьюис, сондай-ақ 2009 жылы жазылған синглдер жинағы Conventional Weapons шығарды. 2013 жылдың 22 наурызында, Conventional Weapons-тің соңғы екі әні шыққаннан кейін бір ай өткен соң, топ тарағанын жариялады. 2014 жылдың наурыз айында тарағаннан кейін May Death Never Stop You атты үздік әндер жинағы шықты. 2016 жылдың 23 қыркүйегінде The Black Parade/Living with Ghosts жинағы жарық көрді, бұл The Black Parade-тің онжылдыққа арналған қайта шығарылымы. Жинаққа The Black Parade альбомының демо-нұсқалары мен би-сайдтардың тірі жазбалары, сондай-ақ «Welcome to The Black Parade» фильмінің «The Five of Us Are Dying» деп аталатын алғашқы нұсқасы кірді. Топ 2017 жылы жұртшылықтан құпия түрде қайта қауышты, бірақ 2019 жылдың 31 қазанында ғана оралатынын жариялады. Оралу 2019 жылдың 20 желтоқсанында Лос Анджелес те өткен шоумен ашылды. Содан кейін ол Австралия, Жаңа Зеландия және Жапония бойынша шағын турға дейін кеңейтілді. 2020 жылдың 29 қаңтарында топ Солтүстік Америка турын жариялады. Дереккөздер
The Black Parade

The Black Parade — тұжырымдамалық альбом, Нью-Джерсидегі квинтеттің үшінші студиялық жұмысы My Chemical Romance, 2006 жылдың қазан айында Reprise Records белгісімен шығарылды. Дискіні Green Day-мен жұмыс істеу арқылы танымал Роб Кавалло (Rob Cavallo) шығарды. Альбом — рок-опера, онда Емделуші деп аталатын кейіпкер қатерлі ісіктен қайтыс болады, өлімнен кейінгі өмір туралы ойлайды және өткен өміріне қайта қарайды. The Black Parade көптеген оң пікірлерге ие болды және «Welcome to the Black Parade» синглі Ұлыбританияның хит-шеруінде бірінші орынды иеленді. Альбом Billboard 200 және UK Albums Chart-та екінші орынға ие болды, сонымен қатар RIAA-да үш рет платина мәртебесін алды, Ұлыбританияда екі рет платина, Аргентина мен Чилиде алтын мәртебесін алды. The Black Parade Еуропадағы миллион сатылымы үшін Platinum Europe Award сыйлығын жеңіп алды және оның шектеулі шығарылымы My Chemical Romance-ке Грэмми номинациясын берді. Альбомнан 4 сингл шығарылды: «Welcome to the Black Parade», «Famous Last Words», «I Don’t Love You», және «Teenagers». My Chemical Romance 2007 жылы 22 ақпанда Манчестерде, Verizon Wireless Arena алаңында the Black Parade World Tour турын бастады. Тур барысында бүкіл әлем бойынша фестивальдарда да, жеке концерттер ретінде де 138 қойылым ұсынылды. Бұл тур топ тарихындағы ең ұзақ және халықаралық болды және Солтүстік және Латын Америкасында, Еуропада, Азияда және Австралияда өнер көрсетті. Дереккөздер
Welcome to the Black Parade

«Welcome to the Black Parade» — Нью-Джерсидегі американдық квинтеттің The Black Parade альбомындағы алғашқы синглі My Chemical Romance. Ұлыбританияда сингл 9 қазанда шығарылды және олардың алғашқы британдық № 1 синглі болды. Ол сонымен қатар Billboard журналының Modern Rock санатындағы Хит-парадты басқарды. Музыкалық бейне Вейнены Nirvana мен Green Day жұмыс істеген Сэмюэль Байер басқарды. Клип 2006 жылғы 26 қыркүйекте Ұлыбритания мен Канадада және 2006 жылғы 27 қыркүйекте АҚШ-та шығарылды. Барлық костюмдерді костюм дизайнері Коллин Этвуд (Тим Бертонмен жиі ынтымақтастығымен танымал «Оскар» сыйлығының иегері) жасаған. Синглдің мұқабасы — төменгі бөліктің ортасында адам бейнеленген көрініс. Оның қоршауында «Қорқыныш» және «өкініш» деп аталатын екі әйел бар, олар тәтті кек Three Cheers for Sweet Revenge дәуіріндегі макияжбен. Клиптегі әрекет ауруханадан сюрреалистік қала пейзажына, қоқыс күлімен, қара қармен және қираған ғимараттармен қозғалады. Бейнеде 4 басты кейіпкер бар. «Емделуші» (орындаған Лукас Хаас), «Қорқыныш» , «Өкініш» , және «Соғыс анасы» . «Қорқыныш» пен «Өкініш» — кіру кезінде ауруханада «Емделуші» төсегінің жанында тұрған екі әйел. «Соғыс анасы» — Виктория дәуіріндегі көйлек пен газ маскасын киген әйел. Лиза Минелли «Mama» әнінде «Соғыс анасы» рөлін ойнады. Джерард Уэй бұл «альбомды бейнелейтін» «жазуға арналған соңғы бейне» деп мәлімдеді. Клипте көптеген ізбасарлары бар жаңа MCR бейнесі көрсетілді. Композициялар тізімі Version 1 (promotional CD) Version 2 (CD and 7" vinyl) Version 3 (7" vinyl) Version 4 (CD) Version 5 (digital download) Version 6 (digital download) Чарттары Дереккөздер
Кёрёш-Марош (ұлттық саябақ)

Кёрёш–Марош — Мажарстанның оңтүстік-шығысындағы ұлттық саябақ, Бекеш округіндегі Оңтүстік Ұлы жазық аймағында орналасқан. Саябақтың ауданы 501,34 км, саябақтың негізі 1997 жылы қаланған. Ең ірі қалалары –Сарваш және Деваванья. Саябақ екі өзеннің атымен аталады, Тиса өзенінің салалары – Кёрёш және Марош. Саябақ 13 аймақтан тұрады, олардың кейбіреулері 1975 жылдан бері, тіпті ұлттық саябақ құрылғанға дейін, Дуадақтар тұқымдасын қорғау үшін қорғалған. Саябақтың қорғалатын аумақтары Румыниямен (шығыста), Тиса (батыста), Кёрёш (солтүстігінде) және Марош (оңтүстігінде) шекаралары арасындағы кеңістікте орналасқан. Негізгі қорғау объектілері – Кёрёш және Марош тармақтарының су ландшафттары, көлдер, жайылма ормандар; сондай-ақ мұнда ұя салатын көптеген құстардың популяциясы. Көрнекті жерлер * Фехер көлі (Ақ) қоныс аударатын құстардың қоныс аударуында үлкен рөл атқарады. Ұшу кезінде мұнда мыңдаған тырналар, татреңдер және жабайы үйректер демалады. * Надьтатар жер білігі – қола дәуірінің соңындағы топырақтан жасалған бекініс. Сілтемелер * [http://www.kmnp.hu/ Саябақтың ресми парақшасы]
Порт-Вила

Порт-Вила (, ) — Вануату мемлекетінің астанасы және ең ірі қаласы. Фактілер * Орналасқан жері Вануатудың Эфате аралында. * Халық саны: Шамамен 45,000 адам (2016 жылғы мәлімет бойынша). * Климаты тропикалық климат, жылы және ылғалды. * Экономикасы туризм, балық аулау, ауыл шаруашылығына байланысты. * Қалада Бауа атындағы халықаралық әуежай бар. Координаты Галерея
Каракас

Каракас — Венесуэладағы қала, ел астанасы. Елдегі ең ірі қала. Сипаттамасы Қала Кариб-Анд тауларының баурайында, теңге 133 шақырым жақын жерде орналасқан . Халқының саны 3 млн (2020). Климаты жылы, жыл бойы ылғалды болып тұрады. Орташа температура жыл он екі ай +20-22 градус. Қала 1567 жылы Сантьяго-де-Леон-де-Каракас деген атаумен құрылды. Бауырлас қалалар * Росарио * Рио-де-Жанейро Дереккөздер Сілтемелер * [http://dp.la/search?page_size100&qcaracas&utf8=✓ Items related to Caracas] * [https://www.europeana.eu/portal/search.html?queryCaracas+Venezuela&rows96 Items related to Caracas]
Род-Таун

Род-Таун — Британдық Виргин аралдарындағы ең ірі қала және астана. Ол Тост-Говернор аралының батыс жағалауында орналасқан. Род-Таун туралы қысқаша ақпарат * Халық саны: Шамамен 10000 адам (2010 жылғы санақ бойынша). * География: Тост-Говернор аралының батыс жағалауында, Кариб теңізінде * Климат: Тропикалық климат, жылы және ылғалды, циклондар келу қаупі бар. * Экономика: Туризм, қаржы, сауда және балық аулау. Род-Таунның негізгі көрікті жерлері * Шығыс: Тарихи орталық, ғимараттар, дүкендер және мейрамханалар бар. * Ұлттық мұражай: Британдық Виргин аралдарының тарихы мен мәдениетін көрсетеді. * Джордж-Таун жағажайы: Род-Тауннан жақын жерде орналасқан тағы бір танымал жағажай. * Әуежай: Терри-Бланко халықаралық әуежайы (EIS) - Род-Таунға жақын жерде орналасқан. Сілтемелер *[http://www.britannica.com/eb/article-9063839/Road-Town article from Encyclopædia Britannica] *[https://web.archive.org/web/20110508145229/http://realtravel.com/g-270167-tortola_article-introduction Real Travel/Frommer's Travel Guide to Road Town]
Америкааралық кубок

Америкааралық кубок — 1969-1998 жылдары өткізілген футбол турнирі. Онда Либертадорес кубогы мен КОНКАКАФ чемпиондары кубогының жеңімпазы кездесті. Турнир 2024 жылы қайта жалғасуы мүмкін. Жеңімпаздар Жылдар бойынша Дереккөздер Сілтемелер *
КОНКАКАФ кубок иелері кубогы

КОНКАКАФ кубок иелері кубогы — 1991-1998 жылдары өткізілген Солтүстік Америкадағы клубтық футбол турнирі. 1996-1998 жылдары өткен жарыстар аяқталмай қалды. 2001 жылы жарысты қайта жандандырмақ болып, КОНКАКАФ гиганттары кубогы бір рет ғана ойналды, қайта жалғаспады. Финалдар Сілтемелер * [https://www.rsssf.org/tablesc/ca2.html#gc RSSSF]
Остон Урунов

Остон Рустам огли Урунов (; 19 желтоқсан 2000) — өзбекстандық футболшы, Өзбекстан Ұлттық футбол құрамасы мен "Персеполис" клубының жартылай қорғаушысы. Жетістіктері Командалық «Навбахор» * Өзбекстан чемпионатының қола жүлдегері: 2018 «Локомотив» (Ташкент) * Өзбекстан чемпионатының күміс жүлдегері: 2019 Жеке * Өзбекстан чемпионатының үздік жас футболшысы: 2018 Дереккөздер
Футболдан наурыз кубогы

Футболдан наурыз кубогы (өзб. Navroʻz kubogі) — Өзбекстанда өткізілетін футбол құрамалары арасындағы халықаралық бейресми турнир. 2022 жылы бір рет өткізілді. Оған 4 құрама қатысты. 2022 Жартылай финал 3 орын Финал Сілтемелер *https://www.the-afc.com/en/more/international_friendlies/news/central_asian_trio_set_for_navruz_cup.html
Афро-Азия ұлттары кубогы

Афро-Азия ұлттары кубогы — Африка мен Азия футбол құрамалары арасындағы турнир. Азия кубогы немесе Жазғы Азия ойындары чемпионы мен Африка Ұлттары кубогы жеңімпазы сынға түседі. Турнир 1978-2007 жылдар аралығында өткізілді. Статистикасы Финалдар Дереккөздер Сілтемелер *